Na podlagi 21. in 29. člena Zakona o lokalni samoupravi (Uradni list RS, št. 94/07– uradno prečiščeno besedilo,76/08,79/09,51/10,40/12– ZUJF,11/14– popr.,14/15– ZUUJFO,11/18– ZSPDSLS-1, 30/18, 61/20– ZIUZEOP-A, 80/20 – ZIUOOPE in 62/24 – odl. US), Zakona o nevladnih organizacijah (Uradni list, št. 21/18), Zakona o prostovoljstvu (Uradni list RS, št.10/11, 16/11 – popr. in 82/15), 219. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 –ZIPRS1011, 3/13, 81/16, 11/22, 96/22,105/22-ZZNŠPP,149/22 in 106/23), 16. člena Statuta Občine Dravograd (Uradni list RS, št. 8/20 – UPB 4 in 106/23), Odloka o proračunu Občine Dravograd za leto 2024 (Uradni list RS, št. 133/23, 53/24 in 81/24) Občina Dravograd razpisuje

**JAVNI RAZPIS ZA SOFINANCIRANJE DEJAVNOSTI**

**PROSTOVOLJSTVA V LETU 2024**

1. **NAZIV IN SEDEŽ ORGANA, KI RAZPISUJE SREDSTVA**

Občina Dravograd, Trg 4. julija 7, 2370 Dravograd (v nadaljnjem besedilu: občina).

1. **PREDMET JAVNEGA RAZPISA**

Predmet javnega razpisa je sofinanciranje dejavnosti prostovoljskih organizacij, ki prispevajo k razvoju in profesionalizaciji nevladnih organizacij in prostovoljstva v Občini Dravograd. Sofinancirane bodo organizacije, ki bodo ustrezno identificirale in naslavljale potrebe v okolju z zagotavljanjem učinkovitih in kakovostnih storitev, ki delujejo v korist lokalne skupnosti in izkazujejo predanost, inovativnost in učinkovitost pri izvajanju prostovoljskih dejavnosti v občini, po področjih, opredeljenih v zakonu, ki ureja področje prostovoljskega dela: civilna zaščita in reševanje, človekove pravice in civilne svoboščine, varstvo okolja in ohranjanje narave, kultura in umetnost, socialna dejavnost, rekreacija, turizem, vzgoja in izobraževanje, zdravje ter človek, narava in družbene vrednote.

Občina bo v okviru izbranih vlog prostovoljske organizacije ali organizacije s prostovoljskim programom sofinancirala:

* stroške, ki so nastali zaradi ali v zvezi z izvajanjem prostovoljskega dela,
* stroške mentorjev in koordinatorjev prostovoljstva v prostovoljskih organizacijah.

1. **NAMEN JAVNEGA RAZPISA**

Prostovoljstvo je opredeljeno kot delo, ki ga posameznik po svoji svobodni volji in brez pričakovanja plačila ali neposrednih ali posrednih materialnih koristi zase opravlja v dobro drugih ali v splošno korist.

Namen javnega razpisa je sofinanciranje organiziranega in kakovostnega prostovoljskega dela ter zagotavljanje ustrezne usposobljenosti prostovoljcev za organizacije, ki prostovoljsko delo organizirajo in usmerjajo proces prostovoljstva ter usposobljeni mentorji in koordinatorji prostovoljstva.

Javni razpis tako spodbuja organizacije, prostovoljce, mentorje in koordinatorje prostovoljcev na posameznih vsebinskih področjih ter tako prispeva k razvoju in postopni profesionalizaciji prostovoljstva ter ustvarjanju novih programov v lokalni skupnosti.

1. **CILJ JAVNEGA RAZPISA**

Skladno z namenom razvoja nevladnih organizacij in prostovoljstva so cilji javnega razpisa naslednji:

* kakovostno organizirano ter trajnostno naravnano prostovoljstvo,
* postopna profesionalizacija nevladnega sektorja za organizirano in kakovostno prostovoljsko delo ter upravljanje s prostovoljci.

1. **CILJNA SKUPINA JAVNEGA RAZPISA**

Ciljna skupina javnega razpisa so nevladne organizacije, ki izpolnjujejo pogoje, določene v 2. členu Zakona o nevladnih organizacijah (Uradni list RS, št. 21/18) ter organizacije s prostovoljskim programom skladno z Zakonom o prostovoljstvu (Uradni list RS, št.10/11, 16/11 – popr. in 82/15);

Organizacije morajo biti vpisane v Vpisnik prostovoljskih organizacij in organizacij s prostovoljskim programom na dan 30. 9. 2024 in redno objavljati poročila o prostovoljstvu na AJPES.

1. **POGOJI ZA KANDIDIRANJE NA JAVNEM RAZPISU**

Prijavitelj lahko odda le 1 (eno) vlogo. Na dan prijave na javni razpis mora izpolnjevati navedene pogoje:

1. je nevladna organizacija, ki izpolnjuje pogoje določene v 2. členu Zakona o nevladnih organizacijah (Uradni list RS, št. 21/18) ali organizacija s prostovoljskim programom skladno z Zakonom o prostovoljstvu (Uradni list RS, št.10/11, 16/11 – popr. in 82/15),
2. **je v skladu predpisi oddal »**Poročilo o prostovoljstvu za leto 2023«,

3. je najmanj 24 mesecev vpisan v Poslovni register Slovenije,

4. je imel v letu 2023 najmanj 10.000 EUR prihodka,

4. ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES),

6. ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več,

7. ni v stečajnem postopku, postopku prenehanja delovanja, postopku prisilne poravnave ali postopku likvidacije,

8. za iste upravičene stroške, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali drugega vira lokalnega proračuna.

Občina lahko za potrebe tega javnega razpisa pridobi potrdila oz. izpise glede izpolnjevanja posameznih pogojev iz uradnih evidenc. Za hitrejšo obravnavo vloge lahko vsak prijavitelj navedena dokazila iz uradnih evidenc priloži sam (npr. kopija veljavnega ustanovitvenega akta/temeljnega akta).

Občina si pridržuje pravico, da od prijaviteljev zahteva dodatna pojasnila, dokazila oziroma obrazložitve glede izpolnjevanja pogojev. V primeru, da le-te ne bodo posredovane v roku in na način določen v pozivu, bo strokovna komisija vloge zavrnila. Vloga, ki ne bo izpolnjevala vseh pogojev, se zavrne. V primeru, da se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne bo podpisala. V primeru, da se neizpolnjevanje pogojev ugotovi po podpisu pogodbe o sofinanciranju, bo občina odstopila od pogodbe o sofinanciranju, pri čemer bo upravičenec dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v proračun občine.

**7. VIŠINA SREDSTEV SOFINANCIRANJA**

Okvirna višina sredstev za izvedbo predmetnega javnega razpisa je 5.000 EUR (proračunska postavka 4118029 - sofinanciranje nevladnih in prostovoljskih organizacij).

**8. UPORABA KRITERIJEV**

Glede na izpolnjevanje kriterijev razpisa se **bo prijavitelje ocenjevalo na podlagi podatkov iz oddanega** Poročila o prostovoljstvu za leto 2023 na podlagi meril po naslednji ocenjevalni lestvici:

|  |  |  |  |  |
| --- | --- | --- | --- | --- |
| Število prostovoljcev: | | | | |
| do 10 | 70,00 € | |  |  |
| nad 10 do 30 | 90,00 € | |  |  |
| nad 30 do 50 | 100,00 € | |  |  |
| nad 50 do 70 | 150,00 € | |  |  |
| nad 70 | 200,00 € | |  |  |
| Število opravljenih prostovoljskih ur glede na vrsto prostovoljskega dela: | | | | | | |  | | | | | | | | | |
| organizacijsko | | prizna se največ 100 ur | | | |  |  |  |  |  |  |  |  |  |  |  |
| vsebinsko | | prizna se največ 200 ur | | | |  |  |  |  |  |  |  |  |  |  |  |
| drugo | | prizna se največ 200 ur | | | |  |  |  |  |  |  |  |  |  |  |  |

|  |
| --- |
| Sofinancira se 20 % urne postavke na podlagi 21. člena Pravilnika o področjih prostovoljskega dela  (Uradni list RS, št. 48/11, 60/11 in 29/16).  V primeru, da prijavitelj ne dosega števila priznanih ur prostovoljskega dela, je upravičen do  sorazmernega dela števila ur.  Komisija si pridržuje pravico do preverjanja resničnosti in verodostojnosti navedb v **oddanem** Poročilu  o prostovoljstvu za leto 2023, izpolnjevanja zakonskih in drugih pogojev ter vseh drugih podatkov,  navedenih v vlogi in podatkov iz obstoječih uradnih evidenc organa. |

**9. POSTOPEK ODDAJE VLOGE IN ROK ZA PREDLOŽITEV**

1. Vsebina vloge:

Vloga na razpis mora biti izdelana izključno na ustreznih obrazcih, ki so sestavni del razpisne dokumentacije. Vlogi morajo biti priložene vse priloge, izjave oziroma dokazila, ki so navedena v tem razpisu in na razpisnih obrazcih. Tako izdelana vloga bo obravnavana kot formalno popolna.

2. Rok za predložitev vloge:

Rok za oddajo vlog začne teči z dnem objave tega razpisa in je odprt do 30. 11. 2024.

3. Način predložitve vloge:

Vlogo na razpis z zahtevano dokumentacijo je potrebno v zaprti pisemski ovojnici, s pripisom »Vloga na Javni razpis - prostovoljstvo – NE ODPIRAJ« dostaviti na naslov: Občina Dravograd, Trg 4. julija 7, 2370 Dravograd.

Na zadnji strani pisemske ovojnice morata biti navedena naziv in polni naslov vlagatelja.

Vloga je pravočasna, če je do navedenega roka, v poslovnem delovnem času organa, oddana osebno, v sprejemni pisarni oziroma vložišču Občine Dravograd, Trg 4. julija 7, 2370 Dravograd.

Če je vloga poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prejem vloge.

Ne glede na datum in način pošiljanja vloge bosta pri vrstnem redu prejetja vloge upoštevana datum in ura prispetja prijave v vložišče Občine Dravograd, Trg 4. julija 7, 2370 Dravograd.

Vloge ni dopustno oddati po elektronski pošti. Vloge, prejete na uradni ali drug elektronski naslov občine ali člana strokovne komisije, se ne bodo obravnavale.

4. Pravno obvestilo:

Oddaja vloge pomeni, da vlagatelj soglaša z vsemi pogoji in določili javnega razpisa ter sprejema in v celoti soglaša z vzorcem pogodbe, ki je sestavni del razpisne dokumentacije, zato parafiranega vzorca pogodbe ni potrebno priložiti vlogi.

**9. DATUM ODPIRANJA VLOG ZA DODELITEV SREDSTEV**

Strokovna komisija, ki jo imenuje župan, bo prispele vloge obravnavala sproti, po vrstnem redu prispetja. Odpiranje vlog ne bo javno. O odpiranju vlog se vodi zapisnik.

Odpirajo se samo v roku dostavljene, pravilno izpolnjene in označene pisemske ovojnice. Nepravilno označene vloge ne bodo obravnavane in se neodprte vrnejo pošiljatelju. Če na vlogi ni pošiljateljevega naslova, se vloga odpre in se mu po ugotovitvi naslova vrne.

Vloge, ki bodo prispele po skrajnem roku za predložitev, ne bodo obravnavane. Takšne vloge bodo s sklepom zavržene in vrnjene pošiljatelju.

Na odpiranju ugotavlja komisija popolnost vlog glede na to, ali so bili predloženi vsi zahtevani dokumenti (formalna popolnost). Če vloga ne bo popolna, bo vlagatelj v roku 8 dni od odpiranja vlog pisno pozvan na dopolnitev. Nepopolne vloge, ki jih vlagatelj ne bo dopolnil v roku 8 dni od prejema poziva, se zavržejo.

**10. POSTOPEK DODELITVE SREDSTEV IN ROK, V KATEREM BODO VLAGATELJI OBVEŠČENI O IZIDU JAVNEGA RAZPISA**

Komisija opravi strokovni pregled formalno popolnih vlog ter ugotovi izpolnjevanje pogojev in kriterijev iz tega razpisa in pripravi predlog upravičencev do finančnih sredstev. Na podlagi predloga komisije o upravičenosti do pomoči odloči pristojni organ občinske uprave s sklepom.

O izidu razpisa bodo vlagatelji pisno obveščeni v 30-tih dneh od datuma odpiranja vlog.

Upravičenci, ki jim bodo odobrena finančna sredstva, bodo pozvani k podpisu pogodbe, v kateri bodo opredeljene medsebojne pravice in obveznosti ter nadzor nad izvajanjem pogodbe. Če se prejemnik v roku 8 dni od prejema poziva nanj ne odzove, se šteje, da je umaknil vlogo za pridobitev sredstev.

**11. PORABA SREDSTEV**

Upravičenci, ki jim bodo finančna sredstva odobrena in bodo z občino sklenili pogodbo, bodo zavezani k namenski porabi dodeljenih sredstev. V primeru, da se ugotovi, da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je prejemnik prekršil druga določila pogodbe, je občina upravičena zahtevati vračilo dodeljenih sredstev s pripadajočimi zakonitimi zamudnimi obrestmi za obdobje od dneva nakazila dalje.

**12. OSEBA, PRISTOJNA ZA POSREDOVANJE INFORMACIJ V ZVEZI Z JAVNIM RAZPISOM IN PRIDOBITEV RAZPISNE DOKUMENTACIJE**

Brezplačno razpisno dokumentacijo lahko vlagatelji pridobijo v prostorih občinske uprave na naslovu Trg 4. julija 7, 2370 Dravograd, vsak delovni dan v poslovnem času.

Objavljena je tudi na spletni strani Občine Dravograd: www.dravograd.si.

Vse informacije v zvezi z javnim razpisom lahko vlagatelji pridobijo na občini v času uradnih ur pri Jerneji Ravnik, 02 87 23 562 oz. na e-mail: [ravnik.jerneja@dravograd.si](mailto:ravnik.jerneja@dravograd.si) ali [obcina@dravograd.si](mailto:obcina@dravograd.si).

Številka: 430-0024/2024

Datum: 30. 10. 2024

**Župan Občine Dravograd**

**Anton Preksavec**